Държавен вестник, бр. 49, 2007 г., стр. 7

Б Р О Й  49
Д Ъ Р Ж А В Е Н   В Е С Т Н И К
С Т Р .  7
може да бъде удължен до 14 дни. В този случай
на заявителя се изпраща съобщение за необхо-
димото време за предоставяне на информацията
в срок до 14 дни от постъпване на искането.
Отказ за предоставяне на информация от
обществения сектор за повторно използване
Чл. 41и. (1) Отказът за предоставяне на ин-
формация от обществения сектор за повторно
използване се мотивира.
(2) Отказ може да се направи в случаите,
когато:
1. закон забранява предоставянето на поис-
каната информация;
2. искането не отговаря на условията по
чл. 41е.
(3) Отказът по ал. 1 съдържа фактическото
и правното основание за отказ, датата на взе-
мане на решението и реда за неговото обжалва-
не. В случай на отказ поради наличие на права
на интелектуална собственост, принадлежащи
на трето лице, в решението за отказ се посочва
името на носителя на правата или на лицето, от
което организацията от обществения сектор е
придобила тези права.
(4) Не може да е основание за отказ наличи-
ето на лични данни в информацията от общес-
твения сектор, която е поискана за повторно
използване, в случаите, когато тази информа-
ция съставлява или е част от публично достъ-
пен регистър.
Подсъдност и обжалване
Чл. 41к. Отказите за предоставяне на инфор-
мация от обществения сектор за повторно из-
ползване подлежат на обжалване пред адми-
нистративните съдилища или пред Върховния
административен съд в зависимост от органа,
издал акта, по реда на Административнопроце-
суалния кодекс.”
§ 12. След чл. 41к се създава глава пета с
наименование “Административнонаказателни
разпоредби”.
§ 13. Член 42 се изменя така:
“Административни нарушения и наказания
Чл. 42. (1) Длъжностно лице, което без ува-
жителна причина не се произнесе в срок по за-
явление за достъп до обществена информация,
ако не подлежи на по-тежко  наказание, се на-
казва с глоба от 50 до 100 лв.
(2) Длъжностно лице, което не изпълни
предписание на съда да предостави достъп до
искана обществена информация, ако не подле-
жи на по-тежко  наказание, се наказва с глоба
от 200 до 2000 лв.
(3) За неизпълнение на задълженията по
чл. 31, ал. 3 се налага глоба от 50 до 100 лв. за
физическите лица или имуществена санкция от
100 до 200 лв. за юридическите лица.
(4) За непредоставяне на достъп до общест-
вена информация от субектите по    чл. 3, ал. 2 им
се налага имуществена санкция от 100 до 200 лв.”
§ 14. Член 43 се изменя така:
“Административнонаказващ орган
Чл. 43. (1) Нарушенията по този закон се
установяват от длъжностните лица, определе-
ни от министъра на правосъдието в случаите по
чл. 3, ал. 2 или от съответния орган на власт в
останалите случаи.
(2) Наказателните постановления се издават,
както следва:
1. по чл. 42, ал. 1—от съответния орган на
власт по чл. 3, ал. 1 или от овластен от него
служител;
2. по чл. 42, ал. 2—от лицата и по реда на чл. 306
от Административнопроцесуалния кодекс;
3. по чл. 42, ал. 3—от съответния орган, а в
случаите, когато задълженият субект е от посо-
чените в чл. 3, ал. 2—от министъра на правосъ-
дието или от овластен от него служител;
4. по чл. 42, ал. 4—от министъра на правосъ-
дието или от овластен от него служител.”
§ 15. В допълнителната разпоредба се пра-
вят следните изменения и допълнения:
1. Създава се нова т. 2:
“2. “публичноправна организация” е юриди-
ческо лице, създадено за задоволяване на об-
ществени интереси, което не осъществява тър-
говска или производствена дейност и за което е
изпълнено едно от следните условия:
а) повече от половината от приходите му се
финансират от държавния бюджет, от бюдже-
тите на Националния осигурителен институт
или на Националната здравноосигурителна каса,
от общинските бюджети или от други публич-
ноправни организации;
б) обект е на управленски контрол от страна
на лице по буква “а”;
в) повече от половината от членовете в негов
административен, управителен или контролен
орган са определени от лице по буква “а”.”
2. Досегашната т. 2 се отменя.
Допълнителна разпоредба
§ 16. Този закон въвежда разпоредбите на
Директива 2003/98/ЕО на Европейския парла-
мент и Съвета относно повторното използване
на информация в обществения сектор.
Преходни разпоредби
§ 17. Сключените до влизането в сила на този
закон договори за изключително предоставяне
на информация от обществения сектор, които
не отговарят на изискванията по чл. 41д, ал. 2,
се прекратяват с изтичането на срока им, но не
по-късно от 31 декември 2008 г.
§ 18. В 6-месечен срок от влизането в сила на
този закон субектите по чл. 3, ал. 1 са длъжни
да определят длъжностни лица от съответната
администрация, които отговарят пряко за пре-
доставянето на обществена информация, както
и да обособят подходящо място за четене на
предоставената информация.
Законът е приет от 40-то Народно събрание
на 7 юни 2007 г. и е подпечатан с официалния
печат на Народното събрание.
Председател на Народното събрание:
Георги Пирински
29933